สลด! เกิดเหตุกราดยิงที่รง.บริษัทUPSในซานฟรานซิสโก มีผู้เสียชีวิต 4 คน
สลด! เกิดเหตุกราดยิงที่โรงงานบริษัท UPS ในซานฟรานซิสโก มีผู้เสียชีวิต 4 คน
15 มิ.ย. 2560

ผู้สื่อข่าวรายงานว่า เกิดเหตุกราดยิงที่โรงงานของบริษัทยูไนเต็ด พาร์เซิล เซอร์วิส (UPS) ในเมืองซานฟรานซิสโก ส่งผลให้มีผู้เสียชีวิต 4 คน โดย UPS เป็นบริษัทผู้ให้บริการส่งพัศดุรายใหญ่ของสหรัฐ
เจ้าหน้าที่ตำรวจเมืองซานฟรานซิสโกระบุว่า ผู้เสียชีวิต 4 คนจากเหตุการณ์ครั้งนี้ ได้รวมถึงคนร้ายที่ก่อเหตุด้วย โดยคนร้ายได้ยิงปะทะกับเจ้าหน้าที่ตำรวจอยู่ระยะหนึ่ง ก่อนที่จะใช้ปืนยิงศีรษะตัวเองเพื่อฆ่าตัวตาย
รายงานเบื้องต้นระบุว่า คนร้ายรายนี้ชื่อนายจิมมี แลม เป็นพนักงานของ UPS และอาศัยอยู่ในเมืองซานฟรานซิสโก โดยเหตุการณ์ดังกล่าวได้สร้างความตื่นตระหนกให้กับประชาชน และยังส่งผลให้ราคาหุ้น UPS ซึ่งซื้อขายในตลาดหุ้นนิวยอร์กร่วงลงเมื่อคืนนี้ด้วย